lflage/wiki-talks huggingface dataset:
Vita:Olasz konyhaművészet

message: Semmitmondó a cikk, egy szó sincsen a regionális konyhákról, ami összességében adja az olasz konyhát. Szarvashiba erről egy betűt sem írni. Javaslom, hogy aki tud olaszul, az az olasz Wikipédia cikkeit vegye alapul, mert angol nyelven nagyon gyenge cikkek vannak erről, mindig eredeti forrásból a legjobb dolgozni.– Valentino19901 vita 2016. október 20., 19:47 (CEST) 
A cikk inkább egy utazási prospektus, mint egy Wikipédia-cikk stílusában íródott. Kedvcsináló és színes, majdnem személyes, de ez csak egy újságcikkben erény, egy Wikipédia-cikkben a száraz tények talaján kéne maradni.  Karmela posta 2011. szeptember 9., 19:15 (CEST)
Inkább horrorsablonra cseréltem a lektort :) :( Ilyen részek vannak benne, hogy „Az olasz nép nagyon édes szájú, így ha ezzel mi is így vagyunk, akkor a szerencsések közé sorolhatjuk magunkat. Most megemlítek néhány különlegességet”. Ráadásul alig szól valamiről az egész cikk, pedig ez egy kiterjedt, sokakat érdeklő téma lenne. Naponta 15–20 látogató téved ide így is (ha hosszabb lenne, a keresőprogramok nyilván jobb helyre sorolnák és jóval többen jönnének), valószínűleg ezek az emberek nagyot csalódnak a Wikipédiában, ha ezt a cikket meglátják. Zerind üzenőlap 2014. február 9., 20:07 (CET)
Kiszedtem belőle ezeket az agyrém rajongó / bulvár részeket. Még így is strukturálatlan, silány, hiányos csonk. Szerintem az ilyesmit legközelebb törlésre hozzátok, ne sablont tegyetek rá. Piraeus vita 2014. május 29., 00:08 (CEST)
thread_title:  Lektor
Vita:Pluto (egyértelműsítő lap)

message: Kedves Karmela!
"# Plútó, a naprendszer 9. bolygója"
Nem szívesen húzok ujjat egy adminisztrátorral, de a Plútó hivatalos állásfoglalás szerint már négy éve nem a Naprendszer 9. bolygója... – Porrimaeszmecsere 2010. június 3., 23:06 (CEST)
@Porrima, elnézést, ezt csak most vettem észre, de szerencsére voltak, akik mertek „ujjat húzni”, és időközben szépen kijavították. --Karmela posta 2013. január 3., 13:44 (CET)

message: nem lehet, hogy ezt inkább át kéne irányítani oda? Ithildraug hmm?   2010. június 18., 13:11 (CEST)
@Ithildraug, az ötlet jó volt, de időközben ez a lap fejlődött jobban, úgy hogy azt irányítottam át ide.
--Karmela posta 2013. január 3., 13:44 (CET)
thread_title:  [[Plútó (egyértelműsítő lap)]] 

message: Az a bevett szokás (sajnos), hogy a lehetséges forrásokat nem tüntetjük fel az egyértelműsítő lapon. Ezért áthoztam azokat onnan ide:
* PLUTO (kódnév) 
* Pluto (Disney)   
* Pluto (automárka)    
*  Pluto (zenekar)   
--Karmela posta 2013. január 3., 13:44 (CET)
thread_title:  Források 

message: Ki tudja jól a Plútó nevét?
A huwiki vagy Both Előd csillagász?
Lásd: http://www.termeszetvilaga.hu/ 2017. március, Both Előd: 	A Plútó és holdjai. Misib2 vita 2017. március 28., 08:28 (CEST)
A Plutót nemzetközi csillagászgárda minősítette törpebolygóvá, a törpebolygóknak pedig egységes nevezéktana van. Hogy egy magyar csillagász a tanulmányában milyen nevet használ, az egy dolog. Amikor egy történész Asszarhaddonról, a másik pedig Assur-ahhé-iddináról beszél, mindenki tudja, hogy ugyanarról van szó, de cikkcímként csak az egyik használható. – LApankuš 2017. március 28., 09:42 (CEST)
Köszi. Akkor ha jól értem Pluto, de ragozva Plutót? Misib2 vita 2017. március 28., 09:58 (CEST)
Persze. A szó végi rövid magánhangzó mindig nyúlik ragozással. – LApankuš 2017. március 28., 11:54 (CEST)
thread_title:  név
Vita:Harci szekér

message: Az öszvér sekély biológiai ismereteim és a Wiki szerint a ló és szamár hibridje. Ha nem ismerték eleink a lovat, akkor hogy tudtak szert tenni öszvérre? Kaboldy vita 2016. február 26., 19:27 (CET)
Ezzel az ellentmondással nem nagyon foglalkoznak azok, akik szerint a sumerek nem ismerték a lovat. A lófélék maradványait többnyire szamárnak, vagy vadszamárnak írják le, közelebbi vizsgálat nélkül, mert előfeltevés, hogy a sumereknek nem voltak lovaik. Mindenesetre ez az ostobaságot most megszüntetem. – LApankuš 2016. február 26., 19:38 (CET)
thread_title: Öszvér
Vita:Balassa Béla (labdarúgó)

message: Találtam egy-két érdekes egyezést, de annyira vékony szálnak látom, hogy csak ide írom. Sajnos a linkek többsége az Arcanum fizetős oldalára vezet:
* Nagyon kedves vendégünk volt csütörtökön este Balassa Béla követségi titkár személyében, aki már első meccsünkön a pályán üdvözölt bennünket a magyar kir. követség nevében. Régi futballista, aki már bejárta az egész világot — Pesten utoljára az FTC csapatában játszott. Írja a Nemzeti Sport 1930 aug. 16-i New York-i tudósításában. (link).
*Szintén 1930-as hír a Sporthírlap c. lapból: Az „Amerikai Magyar Népszava” szerkesztőségét, Balassa Bélát, az amerikai newyorki főkonzulátus titkárát, a régi magyar futballistát, aki magas hivatali minőségében sem szűnt meg egy pillanatra sem szeretni a labdarúgást és titokban egy skót amatőr csapatban ma is játszik.  (link)
* Fentieket részben alátámasztja a Külügyi Közlöny, melynek számaiban valóban szerepel egy bizonyos nagyalásonyi Balassa Béla, aki 1928-tól volt külügyi szolgálatban, 1929-től a New York-i főkonzulátuson, ám nem követségi titkár volt (az viszonylag magas rang a diplomáciai hierarchiában), hanem díjnok, majd irodakezelési gyakornok (ami viszont alacsony, lényegében segédtiszt, adminisztratív ügyintéző). Róla az utolsó hír 1944-es (ezek az oldalak szabadon hozzáférhetők: link)
*Nyilvánvalóan nem azonos Balassa Béla (közgazdász)-szal, aki szintén Amerikában élt, és a keresés során néha belekeveredik a találatok közé, erre majd figyelni kell.
SNITT
Ezekben a hírekben már elvész a közvetlen összefüggés, vagy legalábbis megállapíthatatlan:
*Balassa Béla, tengerésztisztből New York-i magyar konzul, majd amerikai szakkönyvtáros és az 1848-as időket tárgyaló több érdekes monográfia írója - említi az Amerikai Magyar Népszava (AMN) 1975 januárjában: link
*1978-ban szintén az AMN-ben jelenik meg ez: Floridából a levelet egy Balassa Béla nevű ur irta és a következők állottak benne: "Egyike vagyok az utolsó mohikánoknak, akik diplomát szereztek a fiumei Magyar Királyi Tengerészeti Akadémián.  (link). Az előző, 1975-ös említéssel vélhetően azonos, de hogy a sportoló B. B.-val egyező-e, az nem bizonyítható - annyi egyezőség azért persze van, hogy a labdarúgó játszott a Fiume csapatában.
Ha a fenti szálakat később esetleg fel lehet göngyölíteni, egy nagyon érdekes sorsú labdarúgó életképe bontakozhat ki, de vigyázni kell, hogy csak biztos egyezőség alapján írjuk bele a szócikkbe. Palotabarát vita 2019. december 10., 10:45 (CET)
Balassa Béla kereskedelmi tengerésztiszt, vallása evangélikus, szül. Budapest, 1899. november 28., Balassa Zsigmond és Borsós Róza szülőktől. Házasságkötése Bp. I. ker. 1925. máj. 14. Ferter Aranka magánhivatalnoknővel. Gyurika vita 2020. február 21., 20:48 (CET)
thread_title:  Egy nyom az életéről
Vita:Férfi vízilabdatorna a 2008. évi nyári olimpiai játékokon

message: A cikk előzményei a Vízilabda a 2008. évi nyári olimpiai játékokon cikkben találhatóak. – Tomcsy  üzenet 2010. június 5., 14:29 (CEST)
thread_title:  Laptörténet előzmények
Vita:Női vízilabdatorna a 2008. évi nyári olimpiai játékokon

message: A cikk előzményei a Vízilabda a 2008. évi nyári olimpiai játékokon cikkben találhatóak. – Tomcsy  üzenet 2010. június 5., 14:29 (CEST)
thread_title:  Laptörténet előzmények
Vita:Blut aus Nord

message: Ezt áttehetnéd a cikkbe. Főleg ha van hivatkozható forrás, ahonnan a kijelentés származik. – Ary vita 2010. június 22., 10:49 (CEST)
Az lesz. Archívumban elérhető a cikk. –   777 megjegyzés 2010. június 22., 11:03 (CEST)
thread_title:  Jegyzet
Vita:Magyar Hadtudományi Társaság

message: Tisztelt Wikipedia Szerkesztősége! Szerintem durván becsületsértő a Magyar Hadtudományi Társaságról szóló szövegben annak a hivatkozás pontosítással kapcsolatos ténynek a kétségbe vonása, amely szerint "dr. Opál Sándor az egyesület megalapításának 15. évfordulóján  az elnökségtől névre szóló oklevelet és kitüntetést kapott, amelyeket bemutatott". Amennyiben a hivatkozást törlő szerkesztő nem kér ezért tőlem bocsánatot, akkor az Állampolgári Jogok Biztosa Hivatalához fogok fordulni jogorvoslatért. Tisztelettel: Laird42 (eltér) 
Szerintem az MHTT-ről szóló szócikk bevezetője szakmailag és az egyesület működési szabályzata szerint is helytelen. Tudomásom szerint ugyanis az MHTT nem egyszerűen csak " .... a hadtudomány és a rendészeti tudományok területén működő magyarországi közhasznú civil szervezet." Az lenne a helyes meghatározás, hogy a hadtudomány és a rendvédelem területén működik. A rendészet ugyanis szakmailag és jogilag is csupán egy szakmai ágazata a sokkal tágabb körű rendvédelemnek. Pl. az idegenrendészet, a közlekedésrendészet és még több más rendészeti szervezet csupán részei a rendvédelemnek. Az utóbbiba beletartozik pl. a rendőri, a határvédelmi, a katasztrófavédelmi és még sok más szakterület, amelyeket a Belügyminisztérium irányít és felügyel. Tisztelettel üzeni 2019. 04. elsején Szudéta.
thread_title:  Eltévedt tartalom átemelése a cikkből
Vita:Mezo-Amerika kronológiája

message: A Mezoamerika szócikk elmondja, miben különbözik ez a történeti-kulturális fogalom Közép-Amerika fogalmától. Ez a cikk csak Mezoamerika kronológiája. Mezoamerika térben és időben is kisebb, mint Mezoamerika, illetve Észak-Amerika egy részét is tartalmazza. Angolul is különbséget tesznek :en:Mesoamerica valamint :en:Central America között. A Karib-térség pl. nincs benne semmilyen módon Mezoamerikában, hanem a nagyobb Közép-Amerikában. Mezoamerika a prekolumbiánus kontinentális Közép-Amerika és Mexikó nagyjából. Paulus Pontius Crassus vita 2012. június 1., 15:34 (CEST)
thread_title:  Mezoamerika nem azonos Közép-Amerikával
Vita:Frank Iero

message: Ezt a cikket korábban törlésre jelölték. A törlési megbeszélés lezárt jegyzőkönyvét itt találod: Wikipédia:Törlésre javasolt lapok/Frank Iero. Szasza THIS BOY IS A MONSTER  2010. június 6., 10:17 (CEST)
thread_title: Törlési megbeszélés eredménye
Vita:Kunágota

message: Szép napot mindenkinek sok szeretettel Nyiri Sándorné Piros Ilona  Mária (Kunágota születési hely.)
Molnár Piroska színművésznő is itt született .iwiw.hu társlap megtalálni őt.
Kedveseim  kellene kiegészíteni a mai helyzettel .
jó néhány ma ismert ember is itt született. 
Ss Kívánok itt sok szép napot mindenkinek .
Piros Ili ma Budapestről.
Bp.2010 máj.06.
megkérdeztem a színésznőt, azt mondta, Ózdon született. Ő csak tudja, szerintem. Később költöztek Kunágotára.--Mammer vita 2010. június 7., 22:42 (CEST)
thread_title:  Kunágota születésű Molnár Piroska Színművésznő is. 

message: A linkelt Seres József csak névazonosság. 
DJS vita 2014. augusztus 2., 22:35 (CEST)
thread_title:  Seres József
Vita:Blackie

message: A következő mondattal lenne problémám:
"1987-ben a Fender megjelentette az Eric Clapton Signature Stratocastert, mely specifikációját tekintve megegyezett Clapton hangszerével."
Egyrészről 1988-ban jelent meg az "Eric Clapton Signature Stratocastert", másrészről pedig nem egyeznek meg specifikációkat illetően - rengeteg lényeges (akár hangszínt is befolyásoló) dologban eltérnek egymástól.
Néhány ilyen dolog:
* hangszedők
* nyakprofil
* érintők száma
* elektronika
Ennyi erővel jobban ráillene mondjuk egy Vintage '57-esre, hogy megegyezik a "Blackie"-vel (persze ez sem igaz, de a hasonlóság nagyságrendileg nagyobb).
Javaslatom szerint ezt a mondatot úgy ahogy van ki kellene venni.
– Pallerti vita 2010. június 6., 20:16 (CEST)
replies: text: Szia! Szolgáld ki magad!  – Opa  vitalap 2010. június 7., 16:34 (CEST)
Szia!
Akkor ki vettem. Tetszik a Fender-es cikked!
<BR>
– Pallerti vita 2010. június 8., 19:42 (CEST)

text: Köszi! – Opa  vitalap 2010. június 11., 09:25 (CEST)

message: A harmadik mondatban javítottam a vintage szót így, kis kezdőbetűre, hiszen a Vintage mint gitár-márkanév még nem létezett az 1970-es években, viszont mint jelző jellemezhette a hat megvásárolt Fender Stratocaster tulajdonságait.
thread_title:  vintage
Vita:Andorka Péter (zeneszerző)

message: Sajnos sehol nem tudom "művészi igényeimet" érvényesíteni, úgyhogy itt írom le, hogy az Üzen március címe nem kis m-mel van, hanem naggyal, tehát így: Üzen Március. Hivatalosan ez a címe, de hiába hivatkoztam szimbolikára, stb. a többi szerkesztő nem volt hajlandó megérteni. Úgyhogy ezentúl Ady szimbólumait is kis betűvel kell írni, ha valaki nem tudná! Ap1987
thread_title:  Üzen Március
Vita:Somua S35

message: „A páncélozott lovassági hadosztályokat szerelték fel vele, ezért nevezik lovassági harckocsinak is.” Véleményem szerint a szöveg kevésbé bombasztikus átalakítására, finomításra lenne szükség. Tudom, hogy az angol változat ezt tartalmazza, azonban valójában a lovashadosztályok (divisions de cavalerie) 1937 és 1940 közötti átszervezésével létrejött könnyű páncélos hadosztályokat (divisions légères mécaniques) szerelték fel velük. (Az más kérdés, hogy fegyvernemi jelzéseik, rendfokozataik [pl.: megszólítás] tekintetében ezek az alakulatok a mai napig őrzik lovassági hagyományaikat...) Fekist vita 2014. június 23., 13:57‎ (CET)  
replies: text: Az orosz kiemelt is ezt írja: в литературе порой классифицируется, как «кавалерийский» ha jól értem ez azt jelenti: a szakirodalom lovasságinak sorolja be.   Andrew69.   2014. június 24., 08:07 (CEST)
thread_title:  Lovassági...
Vita:Tesco-busz (egyértelműsítő lap)

message: Ezt a cikket korábban törlésre jelölték. A törlési megbeszélés lezárt jegyzőkönyvét itt találod: Wikipédia:Törlésre javasolt lapok/Tesco-busz (egyértelműsítő lap). Szasza THIS BOY IS A MONSTER  2010. június 7., 21:34 (CEST)
thread_title:  Törlési megbeszélés eredménye
Vita:Ragusa

message: Ezt meg kellene nézni, hogy helyes, mert legalábbis elütés van benne. A jelenlegi állapot szerint a bevándorlók száma a megyében 414 fő, ebből 2223 fő él Ragusában. A 414 fő előtt a forrásban van egy nemtörő szóköz, ebből gondolom, hogy két nagyságrendnyi eltérés lehet a tévedésből lemaradt, vagy törlődött számok miatt. --  2010. június 14., 13:14 (CEST)
 valóban, a számok törlődtek. Köszi – Istvánka  posta 2010. június 14., 13:17 (CEST)
thread_title:  Bevándorlók száma 

message: A két nép nevét a helyesírási kocsmafalon kapott információk szerint javítottam szikul, illetve szikán alakra. --  2010. június 14., 19:30 (CEST)
thread_title:  Szikeloi és szikanoi népnevek 

message: Az első néhány szakasz átolvasása után nagyon gondosan és részletezően megírt, jól felépített, jól megszövegezett cikknek tűnik.  Apró megjegyzések: 
*Fekvése: "Marina di Ragusa, üdülőtelepülés (helyette inkább: üdülőhely) és kikötő közigazgatásilag a városhoz tartozik és (ide beszúrnám: attól vagy a városközponttól) 20 km-re fekszik a tengerparton. A tengerparton a község területébe ékelődik Santa Croce Camerina község.[3]" Ez a "község ... a községbe ékelődik" - valahogy sántít.
*Geológiája: Ahol lehet, inkább a magyar kifejezést használnám, pl."orogén mozgások" helyett "hegységképződés"; a tenger "transzgressziója" még rendben, de már másodszor a "Tengeri regresszió" helyett "a tenger viszahúzódása"; "Az erupciók központja..." helyett "A kitörések központja..." - még akkor is, ha a "kitörés" szó ismétlődik.
*Linkek: egy szakaszon belül a miocén, pliocén stb. második említésénél levenném a linket. Ez minden más ismétlődő linkre is igaz, ha van még ilyen.
Egyelőre ennyi. - Vadaro vita 2010. június 14., 21:27 (CEST)
A redundáns linkeket kivettem. De a többi nem annyira egyértelmű. Az orogenezis nem azonos a hegységképződéssel. Orogenezis = szárazulatképződés, ami nemcsak felgyűrődéssel, de izosztatikus mozgásokkal, térszínemelkedéssel is létrejöhet. L Andráspankuš→ 2010. június 14., 22:24 (CEST)
*Olvastam, kösz. - Vadaro vita 2010. június 15., 18:51 (CEST)
Kicsit alulfogalmaztam, a lényeg kimaradt. Én is támogatom a magyarításokat. Csak az a baj, hogy az itt használt fogalmak tágabbak, mint a lehetséges fordításuk, és ha tenger-visszahúzódásnak fordítom a regressziót, akkor fennáll a tévedés lehetősége, mert lehetséges térszín-emelkedés is. L Andráspankuš→ 2010. június 15., 19:07 (CEST)
thread_title:  Eleje
Vita:Csivava

message: Egy friss tanulmány összevetette a Kolombusz előtt talált kutyamaradványok DNS-ét és a csivaváét is. Az egyezés minimális, a Csivava valamilyen Eurázsiai kutyafajtából lett kitenyésztve, azaz ősi amerikai mivolta kizárható.
Leathlobhair et al. 2018 The evolutionary history of dogs in the Americas. Science  361(6397):81-85. DOI: 10.1126/science.aao4776
– Kunadam vita 2018. július 11., 23:29 (CEST)
thread_title:  Csivava ősisége
Vita:Leopárd dánió

message: A cím angolul kettő, ám a magyar helyesírás szerint ez egy szó. Akárcsak a zebradánió (zebra dánió? helyes írás?)--Linkoman vita 2010. június 8., 19:00 (CEST)
E témában jelenleg megbeszélés folyik a helyesírási KF-en: Wikipédia:Kocsmafal (helyesírás)#Leopárd dánió – Malatinszky vita 2010. június 8., 20:17 (CEST)
thread_title:  A cím helyesírása
Vita:Árvíz

message: A Pallasból nagy terjedelmű szöveg került át ebbe a cikkbe, ám ennek a modernizálására semmi törekvés nem mutatkozik máig. Ezért ezeket a szövegeket töröltem és így - szerintem - a szöveg most áttekinthetőbb és könnyebb megtalálni, hogy a jövőbeli bővítések hová illeszthetők.--Linkoman vita 2020. január 31., 10:07 (CET)
thread_title:  Pallasból származó szöveg törlése
Vita:Ronnie O’Sullivan

message: Hát gratulálnék annak, aki az angol cíkket átnyomta egy fordító programmon, el távolította a forrásokat és ilyen silányan közétette. Armbrust 2010. június 24., 15:10 (CEST)~ 
Egyetértek. Egy-két helyen egetverő ökörségek vannak a szövegben, néhol köze nincs a szövegnek az eredetihez. 2010. szept. 27. 23:57 (CET)
replies: text: Csatlakozom az előttem beírókhoz. Azon kívül rengeteg a felesleges piros. Azért néztem meg, mert O'Sullivan az egyik kedvencem, mégha csak a TV-ben látom is néha. Ilyen szinvonalú cikket kiemelésre jelölni azért nem vall úri modorra. Míg a vitára kerül rengeteget lehetne rajta javítani némi szorgalommal, hogy magyar cikk legyen belőle. Ha így marad, azt hiszem maradok az eredeti angolnál. Üdvözlettel:Lji1942 vita 2012. január 3., 12:42 (CET)
thread_title:  Gratula 

message: Ronnie tényleg kedvencem (még ha Ő sem viselkedik néha egészen elfogadhatóan), ez a cikk akkor is rendkívül gyönge. A fordítóprogramok meg messze nincsenek azon a szinten, hogy tisztességes magyar nyelv kerekedjék belőlük. Ha ebből kiemelt cikk lesz az nagy blama. Ez nem O'Sullivant minősíti, hanem a magyar wikipédiát. Ebből azt hiszem több igényesebb szerző levonja a megfelelő tanulságot. Üdvözlettel:Lji1942 vita 2012. február 9., 19:06 (CET)
Kérlek, hogy a kiemeléssel kapcsolatos véleményedet a Wikipédia:Javaslatok kiemelt szócikkekre/Ronnie O’Sullivan munkalapra írd, ha segíteni szeretnéd a kiemelési eljárást. Köszi. - RepliCarter  Hagyj üzenetet 2012. február 10., 08:13 (CET)
replies: text: Az eredeti tényleg fordítóprogramos volt, de annál a verziónál, amit én lefordítottam (márpedig a bejegyzés alapján gondolom, már az általam lefordított verziót olvastátok), kikérem magamnak a feltételezést. Várom a konstruktív javaslatokat :) – Madridista Estadio Santiago Bernabéu 2012. február 15., 12:03 (CET)
thread_title:  Mivel
Vita:Paulino Alcántara

message: Úgy néz ki mégis sikerült megdönteni a rekordját:
"Messi mesterhármast ért el, és így 453 meccsen már 371 gólnál tart, amivel az eddigi csúcstartót, Paulino Alcantarát leelőzte, aki 1912 és 1927 között 357 meccsen 369 gólt lőtt"
Forrás: http://sportgeza.hu/futball/2014/03/17/messi_mar_a_real_elleni_meccsre_keszul/ –  Gruesome Purple Dormouse üzenőlapja  2014. március 17., 22:44‎  (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
Javítottam. Hkoala  2016. október 14., 15:24 (CEST)
thread_title:  Gólrekorder?
Vita:Iriny

message: Kedves Szerkesztőtársam, kérlek, használd az ő betűt, mert helyette következetesen az o-t használod! Ugyanez vonatkozik az ű betűre is, ami helyett rendszeresen u-t írsz. Üdvözlettel: – Ronastudor a sznob 2011. január 14., 15:36 (CET)
thread_title:  "Ő" betű
Vita:Nagyhegy (Máramaros megye)

message: Vmi nem stimmöl: a szomszédos Kápolnokmonostor falu Máramarosban van, ez meg Szatmárban? Szerintem téves azonosítás, a Kővár vidéki Magura (később Nagyhegy) nem ezzel a faluval azonos ma Romániában...Mkalman vita 2011. szeptember 14., 00:17 (CEST)
Most már biztos vagyok benne, hogy hiba van a kréta körül: Nagyhegy (Măgureni) szerepel Máramaros megye közigazgatási felsorolásában, de a link onnan is ehhez a Szatmár megyei faluhoz ugrik. NB. a történeti rész a máramarosi (egykor Kővár vidéki, majd szolnok-dobokai) faluhoz kapcsolódik, tehát csak a közigazgatási boxot és a kategóriabesorolást kell lecserélni! Mkalman vita 2011. szeptember 14., 00:24 (CEST)
Áttettem a wikidatában. Az infoboxban pedig Máramarosba. Hidaspal vita 2014. szeptember 24., 00:35 (CEST)
Nem igazán értem, miért kellett visszavonni a szerkesztésemet, és Szatmárba visszatenni az infoboxban a most már címében is máramarosi falut. Most így jó? Hidaspal vita 2014. szeptember 29., 22:34 (CEST)
Most jó. Először félmunkát végeztél és teljesen rossz volt, engem is megtévesztett. Kérlek, légy figyelmesebb. --JulesWinnfield-hu vita 2014. szeptember 29., 22:45 (CEST)
Tehát nem volt rossz, hanem tovább kellett volna csinálni. Te viszont tökéletes voltál ezek szerint. Kérlek, légy tovább is ilyen arrogáns, biztos ez a jó a wikipédiának. Hidaspal vita 2014. szeptember 29., 22:51 (CEST)
thread_title:  Téves azonosítás?
Vita:Patóháza

message: Lehetséges, hogy Petőfi Sándor „Pató Pál úr” című versének 'ihletője' nem a magyarszőgyéni Pató Pál, hanem az itteni Pathó család valamelyik tagja volt. Petőfi közel két hónapon át – 1847. július 13. és szeptember 7. között – a közeli Szatmáron, barátja Pap Endre házában lakott. (Igaz, a vers későbbi, 1847. novemberi keltezésű).)
thread_title:  Pató Pál úr
Vita:Sárközújlak

message: === Miért keveredik Livada Mică településsel? ===
* Újlak a rakta patak bal partján míg Sárköz a Rakta patak jobb partján
* Sárközújlak 1941
* Sárközújlak 1910
* Sárközújlak 1887
* Livada Mică 2023
* "A jelenlegi Sárközújlak két falu, Sárköz és Újlak összenövéséből jött létre..."
* PARTIUMI FÜZETEK 36., LIVADA SÁRKÖZÚJLAK, Anzik Albert
Mcsaba376 vita 2023. szeptember 29., 11:46 (CEST)
thread_title:  Sárközújlak és Sárköz ugyanaz a település (román nyelven Livada (2023)) 

message: * Újlak a rakta patak bal partján míg Sárköz a Rakta patak jobb partján
* Sárközújlak 1941
* Sárközújlak 1910
* Sárközújlak 1887
* Livada Mică 2023
* "A jelenlegi Sárközújlak két falu, Sárköz és Újlak összenövéséből jött létre..."
* PARTIUMI FÜZETEK 36., LIVADA SÁRKÖZÚJLAK, Anzik Albert
Mcsaba376 vita 2023. szeptember 29., 11:46 (CEST)
thread_title:  Miért keveredik [https://drive.google.com/file/d/1gj2QSkHGWQpHEIl3f8JLJY3zb4IlnVaC/view?usp=sharing Livada Mică] településsel?
Vita:Magyarborzás

message: Szervusztok! 
Baj, hogy a fejezetben alig van folyószöveg. A nagyobb baj az, hogy sehol nem látható idézőjel, ennek ellenére a ma már nem használt szavak (pl. beigatják, bíbornokok) és fordulatok vannak a szövegben. Ha lesz időm, megkeresem a forrást, mert nagy a valószínűsége, hogy ezt a fejezetet valahonnan másolták. „Magyarítom” a szöveget is. – Ronastudor a sznob 2013. március 13., 14:56 (CET)
Innen való. Már rég megírtam a vitalapjára, de meg se parittyázza. Érdekes módon másokat sem zavar!  Pedig van annyira jogsértő, mint egy ismeretlen fényképész igazolványképe (amelyre nem írta rá a nevét, amit úgy is vehetnénk, hogy közkinccsé tette).  --Wikizoli vita 2013. március 16., 10:55 (CET)
A szerző, Kádár József (tanár) 1939-ben meghalt, tehát nem jogsértő. Persze ettől még nem ártana átírni mai nyelvezetre.
replies: text: Köszönöm, Wikizoli, a válaszom a vitalapodom van. Kellemes hétvégét! Ronastudor a sznob 2013. március 16., 12:26 (CET)

message: :A fenti diskurzus alapján nem értem, kinek mihez van szüksége további forrásmegjelölésre? Nem hisszük el, hogy XY volt a lelkipásztor 1891-ben? Vagy nem hisszük, hogy kolozsvári zenekar szórakoztatta a közönséget? 
replies: text: Vagy csak mint az egyszeri őrszem, ráfogjuk a puskánkat a főnökünkre is? hihihi ----Linkoman vita 2013. december 9., 19:23 (CET)
thread_title:  Talányos sablon